lv lv lv pt lv lv da pl eo lv lv lv en lv lt en lv lv lv lv lv lv lv lv lv lv en lv lv lv lv pl lv lv lv es lv lv lv lv lv lv sv lv lv lv es lv lv lv lv lv lt lv lv lv lv lv pl lv lv lv lv lt lv lv lv lv lv lv lv lv lv fr lt lv uz fr lv lv cs lv lv cs lv cs kk pt fi fr lv lv lv lv cs lv lv cs kk pt fi fr lv lv lv pl lv lv lv lv lv lv lv lv lv lv fy en lv
Par un ap Kalnienas jauniešiem
Par to, kas notiek Kalnienā. Par jauniešu aktivitātēm darīt kaut ko lietas labā, lai Kalniena nepazustu.
Ir pagājis krietns laiks, kopš šeit publicēta pēdējā ziņa. Tas, ka te nav rakstu, nenozīmē, ka Kalnienā dzīve apsīkusi. Nē, viss notiek, taču publicitāte vairāk notiek caur sociālo tīklu lapām, kur izveidotas Kalnienas sadaļas:
Autors: Kalniena plkst. 12:31 Nav komentāru:
Kalnienā ir ienācis pavasaris. Plaukstošs, ziedošs, saulains, zaļš un rosīgs. Vēl nebija pienākušas Lieldienas, kad Kalnienas tautas namā jau bija skatāmas raibi raibo Lieldienu olu izstāde, kas tika papildināta ar neparastajām sporta spēlēm bērniem. Kalnienas bērni (vecuma līdz 15 gadiem) sacentās gan individuāli, gan komandās, pierādot savu veiklību, prāta asumu, stiprumu un ātrumu.
Pēc nedēļas gan mazi, gan lieli kalnienieši atkal pulcējās pie Kalnienas tautas nama. 30.aprīlis Latvijā Lielās talkas diena. Pievienojāmies arī mēs. Kaut arī rīta stundā talcinieku šķita pamaz, siltās un saulainās dienas laikā strādāt sava ciema teritorijas sakopšanā iesaistījās ap 80 talcinieku. Katram bija ko darīt. Var teikt, ka šajā dienā tika paveikti vairāki darbi, kas jau ļoti sen gaidīja savu kārtu. Papildus ikgadējai lapu grābšanai, atkritumu un zaru lasīšanai, tika izzāģēti liekie krūmi un sazāģēti lielie lūzušie koki parka ceļa malās. Bērni jau sen nebija redzējuši smilšu kasti savas daudzdzīvokļu mājas pagalmā (drīzāk tā bija bedre), bet bijušais skolas futbollaukums vairs nebija atpazīstams. Lielā talka noslēdzās ar kopīgu pīrāgu ēšanu un tējas dzeršanu, bet tie, kam vēl spēka bija gana, uzspēlēja futbolu. Par talkas izdošanos jāpateicas Stāmerienas pagasta pārvaldei, Kalnienas tautas nama vadītājai Marinai Naglei, biedrībai KAPO un uzņēmējiem: zs Priednieki, zs Puķukalni, zs Siliņi, Nikam Andersonam, par ziedotajiem materiālajiem resursiem.
Vēl pēc nedēļas (7.maijā), nu jau sakoptajā estrādē, pulcējās sportot gribētāji. Šoreiz uz 11.Kalnienas neparastajām sporta spēlēm. Dalību pieteica 4 komandas, katrā pa 4 dalībniekiem. Tāpat kā bērnu neparastajās sporta spēlēs, arī šeit vajadzēja pierādīt savu veiklību un atjautību. Taču pats galvenais mērķis šim pasākumam ir kopā būšana, iedzīvotāju saliedēšana ar kopīga brīvā laika pavadīšanu. Bez spēļu dalībniekiem, pasākumā piedalījās arī līdzjutēji un brīvprātīgie tiesneši. Kārtējo reizi izdevās lieliska pēcpusdiena visiem kopā. Bet vakarā, kas gribēja, devās uz ballīti Kalnienas tautas nama.
Tā nu Kalnienā šis pavasaris ir diezgan aktīvs. Jācer, ka arī vasara būs tāda pati. Padomā jau ir... Aicinām citus pievienoties būt aktīviem, gan pie mums Kalnienā, gan katram savās kopienās, jo viss ko mēs katrs darām priekš pašiem vien ir!
Bērnu neparastās sporta spēles: https://picasaweb.google.com/nauris.lapss/NeparastasSportaSpelesBerniem2011#
Neparastās sporta spēles: https://picasaweb.google.com/nauris.lapss/NeparastasSportaSpeles2011#
Autors: Kalniena plkst. 08:25 Nav komentāru:
Etiķetes: neparastās sporta spēles, talka
2011. gada 3. aprīlis
Grupai R.P.M. video klips!
Šodien pamanīts Kalnienas jauniešu vokāli instrumentālās grupas "R.P.M." videoklips.
Vērtē arī Tu! Autore: Agneta Vairāk par grupu: http://agneta-music.blogspot.com/
Autors: Kalniena plkst. 18:07 Nav komentāru:
2011. gada 31. marts
Gada visgaidītākais pasākums! Vai tā var teikt par Paaudžu vakaru Kalnienā? Man šķiet, ka jā. Vismaz kalnieniešiem noteikti. Nekad nevienā pasākumā nevar redzēt vienkopus tik daudz esošo un bijušo kalnieniešu. Varētu teikt, ka Paaudžu vakars ir tāds kā salidojums. Ģimenes 4 paaudzēs: bērni, vecāki, vecvecāki... visi te – Kalnienas tautas namā 26.marta vakarā, lai būtu kopā ar savējiem.
Kā katru gadu atpūtas vakars sākas ar pašdarbnieku koncertu. Dažādu paaudžu, dažnedažādi kolektīvi rāda ko nu katrs prot un māk. Sonora uzsāk koncertu ar klavierspēli. Vakara gaitā: Atis un Diāna stāstus par ģimenes dzīvi; solo dzied Līga, Sanija, Daiga; duetā dzied Dārta un Raitis; dejo bērnu un meiteņu deju grupas; dzied sieviešu un vīriešu vokālie ansambļi; dažādus trikus rāda mazie breikeri, bet muzicēšanu uz glāzēm un pudelēm demonstrē grupa R.P.M. Vairāk nekā 40 bērni, jaunieši un pieaugušie bija nopietni gatavojušies, veltot savu brīvo laiku, lai sagatavotu priekšnesumus, ko parādīt pārējiem. Citi savu brīvo laika veltījuši dažādiem rokdarbiem, kurus parādīja izstādē.
Kopā būšana turpinājās ar dejām un sarunām pie galdiņiem.
Paldies visiem, kas piedalījās pasākuma organizēšanā un norises nodrošināšanā: Kalnienas tautas nama vadītājai Marinai Naglei par pašdarbnieku kopā turēšanu; Kristīnei Krilovai par zāles noformēšanu; biedrībai „KAPO” par koncerta un balles apskaņošanu un brīvprātīgajiem „darba rūķie”. Pasākums nebūtu izdevies, ja mēs paši to negribētu. Ar nepacietību jau gaidu nākošā gada Paaudžu vakaru!
Autors: Kalniena plkst. 09:02 Nav komentāru:
2011. gada 31. janvāris
Izraudzītā diena bija varen vējaina un sniega pārpilna. Braucot pa ceļu brīžam nevarēja saprast, kur ceļš, kur mala, kur debesis, bet lai vai kā, mēs aizkļuvām līdz Stāmerienas tautas namam 30.janvārī plkst.11:00.
19.janvārī biju atradusi šādu ziņu "30. janvārī plkst. 11.00 projekta "Jauniešu vilciens" ietvaros Stāmerienas tautas nams aicina jauniešu uz tikšanos. Būs cepumi un tēja, bet tikšanās dalībniekiem līdzi jāņem doma "Mana vieta Stāmerienā"." Pirmajā brīdī bija absolūta nesaprašana: 1) tautas nams aicina; 2) Stāmerienas vai visa Stāmerienas pagasta jauniešus vai visa novada (jā, jā, esam uz vārdiem jūtīgi). Mazliet vēlāk noskaidrojās, ka tikšanos vada jauniešu klubs "Dēms" (Anita Birzniece) un runa būs par līdzdalību.
Nolēmu riskēt un aicināt līdzi Kalnienas jauniešus un doties uz Stāmerienu. No vienas puses parādot, ka Kalnienā ir jaunieši un no otras puses, ka esam gatavi sadarboties.
Kā izrādījās pašā pasākuma dienā, datums nav īsti veiksmīgs izvēlēts puteņaina svētdiena, pēc balles Kalnienā un turklāt agri. Tā nu no Kalnienas mēs aizbraucām 4 (ieskaitot vienu meiteni no Gulbenes). bet tas tik un tā izrādījās vairāk nekā Stāmerienas jauniešu, kuri bija 2. Ja tā pavisam precīzi, ja skatās pēc LV likumdošanas, ka jaunietis ir no 13 - 25 gadu vecumam, tad uz tikšanos bija ieradušies 3 Stāmerienas pagasta jaunieši (2 no Kalnienas, 1 no Stāmerienas). Pārsteidza, ka nebija neviena jaunieša no tuvējām daudzdzīvokļu mājām Vecstāmerienā. Vai tur tiešām nav jauniešu?
Pasākumā kopā piedalījās 10 cilvēki (Kalnienā uz šāda veida tikšanos 2009.gadā bijām 18!!!!). Bet tas nemaz netraucēja saturīgi diskutējot pavadīt laiku līdz pat plkst.15:00 Rezultātā izvērsās diskusijas par jauniešiem un pieaugušajiem, kā viens otru uztver un saprot. Parunājām kā uzrunāt jaunieti uz pasākumiem, aktivitātēm un līdzdalību. Padomājām aktivitātes, kādas varētu veikt visa pagasta jaunieši kopā.
Dienas paveikto Ilvita ir apkopojusi šeit
Bet pāris bildes, lai redzētu, kas tad piedalījās šeit
Lielais secinājums - nav mākslīgi jāveido kāda jauniešu organizācija tur, kur paši jaunieši nav aktīvi!
Autors: Kalniena plkst. 19:29 Nav komentāru:
2010. gada 31. decembris
Ik gadu 30.decembrī Kalnienas tautas nams aicina pavadīt veco gadu ar Kalnienas pašdarbnieku koncertu.
Šogad koncertā piedalījās Līga Ozola, Kalnienas sieviešu vokālais ansamblis, jauniešu mūsdienu deju grupa, breikerīši, R.P.M. (spēlējot akardeonus) un Gulbenes novada valsts ģimnāzijas jauktais koris "Silver". Koncertu vadīja Līga Kareļkova un Krišjānis Upāns.
Autors: Kalniena plkst. 19:18 Nav komentāru:
Etiķetes: Kalnienas tautas nams, koncerts
2010. gada 20. decembris
19.decembrī Kalnienas tautas namā pulcējās mazās raganiņas un raganiņi, kas vēlējs šajā pirmssvētku laikā uzburt Ziemassvētkus. Taču, lai Ziemassvētkus tiešām uzburtu, palīgā tika aicināti Kalnienas bērni. Tad nu tiešām tika veiktas visdažādākās burvestības: veikli tapa rotājumi Ziemassvētku eglītei gan no čiekuriņiem, gan papīra zvaniņu un bārkstainas konfektes, ar lielu prieku tapa smaržīgas un garšīgas piparkūkas. Svētku sajūtu uzbūra rūķis, kurš aicināja rotaļās un atnesa konfektes.
Ziemassvētki veiksmīgi tika uzburti!
Autors: Kalniena plkst. 18:30 Nav komentāru:
Etiķetes: Kalnienas tautas nams, Ziemassvētki
Apskatīt manu pilno profilu
Jauniešu lietas Latvijā un Eiropā
Jaunatnes starptautisko programmu aģentūra
Informācijas portāls par un ap jauniešiem
Veidnes “Attēla logs” motīvs. Motīva attēlu autors: konradlew. Nodrošina Blogger.